2005R1183 — RO — 07.01.2012 — 009.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:









▼B

REGULAMENTUL (CE) NR. 1183/2005 AL CONSILIULUI

din 18 iulie 2005

de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo







CONSILIUL UNIUNII EUROPENE, având în vedere Tratatul de instituire a Comunității Europene și, în special, articolele 60, 301 și 308 ale acestuia, având în vedere Poziția comună 2005/440/PESC din 13 iunie 2005 privind unele măsuri restrictive împotriva Republicii Democratice Congo ( 1 ), având în vedere propunerea Comisiei, având în vedere avizul Parlamentului European ( 2 ), întrucât: (1) Având în vedere continuarea traficului ilicit de arme în interiorul și către Republica Democratică Congo, Consiliul de Securitate al Organizației Națiunilor Unite, acționând în temeiul capitolului VII din Carta Organizației Națiunilor Unite, adoptă Rezoluția 1596 (2005) din 18 aprilie 2005 care prevede, inter alia, măsuri financiare restrictive împotriva persoanelor ale căror acțiuni au fost desemnate de către Comitetul pentru sancțiuni al Organizației Națiunilor Unite competent drept încălcând embargoul asupra armelor impus Republicii Democratice Congo de Rezoluțiile 1493 (2003) și 1596 (2005) ale Consiliului de Securitate al Organizației Națiunilor Unite. (2) Poziția comună 2005/440/PESC prevede, inter alia, punerea în aplicare a măsurilor financiare restrictive împotriva persoanelor desemnate de către Comitetul pentru sancțiuni al Organizației Națiunilor Unite competent. Aceste măsuri intră în domeniul de aplicare al tratatului. Pentru evitarea oricărei denaturări a concurenței, sunt necesare măsuri comunitare pentru punerea lor în aplicare în ceea ce privește Comunitatea. În sensul prezentului regulament, prin teritoriul Comunității se înțeleg teritoriile statelor membre unde se aplică tratatul, în condițiile instituite de tratat. (3) Din motive de eficacitate, Comisia ar trebui împuternicită să modifice anexele la prezentul regulament. (4) Pentru asigurarea eficienței măsurilor instituite de prezentul regulament, acesta ar trebui să intre în vigoare la data publicării. (5) Articolele 60 și 301 din tratat autorizează Consiliul să ia, în anumite condiții, măsuri pentru întreruperea sau reducerea plăților sau a mișcărilor de capital și a relațiilor economice cu țări terțe. Măsurile prevăzute de prezentul regulament, care sunt îndreptate și împotriva unor persoane fizice care nu au o legătură directă cu guvernul unei țări terțe, sunt necesare în vederea atingerii acestui obiectiv al Comunității, iar articolul 308 din tratat împuternicește Consiliul să ia asemenea măsuri în cazul în care tratatul nu prevede alte atribuții speciale, întrucât: ADOPTĂ PREZENTUL REGULAMENT:







Articolul 1

În sensul prezentului regulament, se aplică următoarele definiții:

1. „Comitetul pentru sancțiuni” înseamnă comitetul Consiliului de Securitate al Organizației Națiunilor Unite, instituit în temeiul alineatului (8) din Rezoluția 1533 (2004) a Consiliului de Securitate al Organizației Națiunilor Unite;

2. „fonduri” înseamnă active financiare și beneficii de orice natură, care includ, dar nu se limitează la: (a) numerar, cecuri, creanțe în numerar, trate, ordine de plată și alte instrumente de plată; (b) depozite la instituții financiare sau alte entități, solduri de cont, creanțe și titluri de creanțe; (c) titluri tranzacționate în cadru public sau privat și instrumente de datorie, inclusiv titluri de valoare și acțiuni, certificate sub formă de valori mobiliare, obligațiuni, bilete la ordin, warant-uri, obligațiuni negarantate și contracte pe instrumente derivate; (d) dobânzi, dividende și alte venituri generate sau majorate de active; (e) credite, drepturi la compensare, garanții, garanții de bună executare sau alte angajamente financiare; (f) acreditive, conosamente, contracte de vânzare; (g) documente care atestă deținerea de participații la fonduri sau resurse financiare: (h) orice alt instrument de finanțare a exporturilor;

3. „înghețarea fondurilor” înseamnă prevenirea oricărei mișcări, oricărui transfer, oricărei modificări, utilizări, accesări sau manipulări de fonduri care ar avea ca rezultat schimbarea volumului, a cantității, a locației, a deținerii, a posesiei, a caracterului, a destinației fondurilor sau alte modificări care ar permite utilizarea fondurilor, inclusiv gestiunea de portofoliu;

4. „resurse economice” înseamnă active de orice natură, corporale sau necorporale, mobile sau imobile, care nu sunt fonduri dar pot fi utilizate pentru obținerea de fonduri, bunuri sau servicii;

5. „înghețarea resurselor economice” înseamnă prevenirea utilizării acestora pentru obținerea de fonduri, bunuri sau servicii pe orice cale, incluzând dar nelimitate la vânzarea, închirierea sau ipotecarea resurselor.

Articolul 2

(1) Toate fondurile și resursele economice care aparțin sau se află în proprietatea sau în posesia persoanelor fizice, persoanelor juridice ori a entităților sau organismelor enumerate în anexa I se îngheață.

(2) Nu se pun la dispoziția persoanelor fizice, persoanelor juridice ori a entităților sau organismelor enumerate în anexa I, direct sau indirect sau în beneficul acestora, fonduri sau resurse economice.

(3) Se interzice participarea intenționată la activități al căror obiect sau efect este sustragerea, directă sau indirectă, de la măsurile menționate la alineatele (1) și (2).

Articolul 3

(1) Prin derogare de la articolul 2, autoritățile competente ale statelor membre, astfel cum sunt enumerate în anexa II, pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economie în condițiile pe care aceste le cred de cuviință, după ce au stabilit că fondurile sau resursele economice respective sunt:

(a) necesare pentru cheltuielile de bază, inclusiv pentru plata produselor alimentare, a chiriilor sau a ipotecilor, a medicamentelor și a tratamentelor medicale, a impozitelor, primelor de asigurări și a taxelor pentru utilități publice;

(b) destinate exclusiv plății onorariilor profesionale rezonabile și a rambursării cheltuielilor asociate cu prestarea de servicii juridice;

(c) destinate exclusiv plății taxelor sau a cheltuielilor ocazionate de depozitarea sau întreținerea fondurilor sau a resurselor economice înghețate,

cu condiția ca statul membru în cauză să notifice Comitetul pentru sancțiuni despre intenția sa și Comitetul pentru sancțiuni să nu fi formulat obiecții în termen de patru zile lucrătoare de la notificarea respectivă.

(2) Prin derogare de la articolul 2, autoritățile competente ale statelor membre, astfel cum sunt enumerate în anexa II, pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri și resurse economice înghețate, după ce au stabilit că fondurile sau resursele economice sunt necesare pentru cheltuieli extraordinare, cu condiția să fi notificat acest fapt Comitetului pentru sancțiuni și să fi primit aprobarea comitetului.

Articolul 4

Prin derogare de la articolul 2, autoritățile competente ale statelor membre, astfel cum sunt enumerate în anexa II, pot autoriza deblocarea anumitor fonduri sau resurse economice înghețate în cazul în care se îndeplinesc următoarele condiții:

(a) fondurile sau resursele economice sunt supuse unei măsuri judiciare, administrative sau arbitrale instituite înainte de 18 aprilie 2005, sau unei hotărâri judecătorești, decizii administrative sau hotărâri arbitrale emise înainte de data respectivă;

(b) fondurile sau resursele economice vor fi utilizate exclusiv pentru satisfacerea cererilor garantate printr-o astfel de măsură sau considerate valide prin această hotărâre, în limitele stabilite de actele cu putere de lege și normele administrative care reglementează drepturile persoanelor care pot pretinde asemenea cereri;

(c) măsura sau hotărârea nu este în beneficiul nici unei persoane, entități sau organism enumerat în anexa I;

(d) recunoașterea măsurii sau a hotărârii nu contravine politicii publice a statului membru în cauză;

(e) măsura sau hotărârea a fost notificată Comitetului pentru sancțiuni de către statul membru în cauză.

Articolul 5

(1) Articolul 2 alineatul (2) nu se aplică majorării conturilor înghețate efectuate sub forma:

(a) dobânzilor sau a altor venituri generate de aceste conturi, sau

(b) plăților cuvenite în baza unor contracte, acorduri sau obligații care au fost încheiate sau au apărut anterior datei la care acestor conturi li s-a aplicat prezentul regulament,

cu condiția ca oricare astfel de dobânzi, alte venituri sau plăți să fie înghețate în conformitate cu articolul 2 alineatul (1).

(2) Articolul 2 alineatul (2) nu împiedică creditarea conturilor înghețate de către instituțiile financiare sau de credit care primesc fonduri transferate de terți în contul persoanei, entității sau organismului enumerate în anexa I, cu condiția ca orice majorare a acestor conturi să fie, de asemenea, înghețată. Instituțiile financiare sau de credit informează fără întârziere autoritățile competente despre asemenea tranzacții.

Articolul 6

(1) Fără a se aduce atingere normelor aplicabile cu privire la raportare, confidențialitate și secret profesional, precum și dispozițiilor articolului 284 din tratat, persoanele fizice și juridice, entitățile și organismele:

(a) furnizează de îndată orice informații care ar facilita respectarea prezentului regulament, de exemplu despre conturile și sumele înghețate în conformitate cu articolul 2, autorităților competente ale statelor membre enumerate în anexa II, unde acestea își au reședința sau se află și transmit Comisiei asemenea informații, direct sau prin intermediul acestor autorități competente;

(b) cooperează cu autoritățile competente enumerate în anexa II pentru verificarea acestor informații.

(2) Orice informații suplimentare primite direct de către Comisie se pun la dispoziția autorităților competente ale statului membru în cauză.

(3) Orice informații furnizate sau primite în conformitate cu alineatele (1) și (2) se utilizează numai în scopurile pentru care acestea au fost furnizate sau primite.

Articolul 7

Înghețarea fondurilor și a resurselor economice sau refuzul de a pune la dispoziție fonduri sau resurse economice, efectuate cu bună credință pe baza faptului că asemenea acțiuni sunt în conformitate cu prezentul regulament, nu va implica nici un fel de răspundere din partea persoanei fizice sau juridice, a entității sau organismului care pune în aplicare măsurile, nici din partea directorilor sau angajaților acestuia, cu excepția cazului în care se dovedește că înghețarea fondurilor sau a resurselor economice este rezultatul neglijenței.

Articolul 8

Comisia și statele membre se informează reciproc de îndată ce adoptă măsurile din prezentul regulament și își furnizează reciproc orice informații relevante de care dispun în legătură cu prezentul regulament, în special informații despre încălcarea regulamentului, despre problemele apărute în aplicarea acestuia și despre hotărârile pronunțate de instanțele naționale.

Articolul 9

(1) Comisia este împuternicită să:

(a) modifice anexa I pe baza deciziilor adoptate de Comitetul pentru sancțiuni;

(b) modifice anexa II pe baza informațiilor furnizate de statele membre.

(2) Fără a aduce atingere drepturilor și obligațiilor statelor membre în temeiul Cartei Organizației Națiunilor Unite, Comisia menține toate contactele necesare cu Comitetul pentru sancțiuni în scopul punerii în aplicare a prezentului regulament.

Articolul 10

Statele membre adoptă normele privind sancțiunile aplicabile în cazul încălcărilor dispozițiilor prezentului regulament și iau toate măsurile necesare pentru a asigura punerea în aplicare a acestora. Sancțiunile prevăzute trebuie să fie eficiente, proporționale și disuasive.

Comisia va fi notificată de către statele membre despre aceste norme fără întârziere după data intrării în vigoare a prezentului regulament, precum și despre orice altă modificare ulterioară.

Articolul 11

Prezentul regulament se aplică

(a) pe teritoriul Comunității, inclusiv spațiul aerian;

(b) la bordul aparatelor de zbor și al navelor aflate sub jurisdicția unui stat membru;

(c) tuturor resortisanților unui stat membru în interiorul sau în afara teritoriului comunitar;

(d) tuturor persoanelor juridice, entităților și organismelor înregistrate sau constituite în conformitate cu legislația unui stat membru;

(e) tuturor persoanelor juridice, entităților și organismelor care exercită o activitate economică în cadrul Comunității.

Articolul 12

Prezentul regulament intră în vigoare la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

▼M10









ANEXA I

Lista persoanelor fizice și juridice, a entităților sau a organismelor menționate la articolul 2

A. PERSOANE FIZICE

1. Frank Kakolele Bwambale [alias (a) Frank Kakorere; (b) Frank Kakorere Bwambale]. Cetățenia: congoleză. Funcția: general al FARDC (fără detașare din iunie 2011). Alte informații: (a) a părăsit CNDP în ianuarie 2008; (b) din iunie 2011, locuiește în Kinshasa, RDC; (c) din 2010, a fost implicat în activități aparent în numele Programului de stabilizare și de reconstrucție a zonelor care au ieșit din conflicte armate (STAREC) al guvernului RDC, inclusiv participarea la o misiune STAREC în Goma și Beni, în martie 2011; (d) fost lider al RCD-ML. Data desemnării menționată la articolul 5 alineatul (1) litera (b): 10.11.2005.

2. Jérôme Kakwavu Bukande [alias (a) Jérôme Kakwavu; (b) comandant Jérôme]. Titlu: general. Cetățenia: congoleză. Alte informații: (a) fost președinte al UPC/FAPC; (b) din iunie 2011, deținut în închisoarea Makala din Kinshasa. Data desemnării menționată la articolul 5 alineatul (1) litera (b): 10.11.2005.

3. Gaston Iyamuremye [alias: (a) Rumuli; (b) Byiringiro Victor Rumuli; (c) Victor Rumuri; (d) Michel Byiringiro]. Data nașterii: 1948. Locul nașterii: (a) districtul Musanze (Provincia de Nord), Rwanda; (b) Ruhengeri, Rwanda. Titlu: general de brigadă. Funcția: (a) președinte al FDLR, (b) vicepreședinte adjunct al FDLR-FOCA. Cetățenia: ruandeză. Alte informații: (a) din iunie 2011, se află la Kalonge, provincia Kivu de Nord; (b) conform mai multor surse, printre care Grupul de experți al Comitetului de sancțiuni al Consiliului de Securitate al Organizației Națiunilor Unite privind RDC, Gaston Iyamuremye este vicepreședintele adjunct al FDLR și este considerat un membru important al conducerii militare și politice a FDLR; (c) Gaston Iyamuremye a condus cabinetul lui Ignace Murwanashyaka (președintele FDLR) în Kibua, RDC, până în decembrie 2009. Data desemnării menționată la articolul 5 alineatul (1) litera (b): 23.12.2010.

4. Germain Katanga. Titlu: general. Cetățenia: congoleză. Alte informații: (a) predat Curții Penale Internaționale (CPI) de guvernul Republicii Democratice Congo la 18.10.2007; (b) șef al FRPI. Data desemnării menționată la articolul 5 alineatul (1) litera (b): 10.11.2005.

5. Thomas Lubanga. Locul nașterii: Ituri, RDC. Alte informații: (a) predat CPI de autoritățile congoleze la 17.3.2006; (b) președinte al PUC/L. Data desemnării menționată la articolul 5 alineatul (1) litera (b): 10.11.2005.

6. Khawa Panga Mandro [alias (a) Kawa Panga; (b) Kawa Panga Mandro; (c) Kawa Mandro; (d) Yves Andoul Karim; (e) șef Kahwa; (f) Kawa; (g) Mandro Panga Kahwa; (h) Yves Khawa Panga Mandro]. Data nașterii: 20.8.1973. Locul nașterii: Bunia, RDC. Cetățenia: congoleză. Alte informații: (a) arestat de autoritățile congoleze în octombrie 2005, achitat de Curtea de Apel din Kisangani, predat ulterior autorităților judiciare din Kinshasa pe baza unor noi acuzații; (b) din iunie 2011, deținut în închisoarea centrală Makala din Kinshasa; (c) fost președinte al PUSIC. Data desemnării menționată la articolul 5 alineatul (1) litera (b): 10.11.2005.

7. Callixte Mbarushimana. Data nașterii: 24.7.1963. Locul nașterii: Ndusu/Ruhengeri, Provincia de Nord, Rwanda. Cetățenia: ruandeză. Alte informații: (a) arestat la Paris la 3 octombrie 2010, în temeiul mandatului CPI pentru crime de război și crime împotriva umanității comise de trupele FDLR în Kivu în 2009, și transferat la Haga, la 25 ianuarie 2011; (b) secretar executiv al FDLR și vicepreședinte al Înaltului Comandament Militar al FDLR până la arestarea sa. Data desemnării menționată la articolul 5 alineatul (1) litera (b): 21.3.2009.

8. Iruta Douglas Mpamo [alias (a) Mpano; (b) Douglas Iruta Mpamo]. Data nașterii: (a) 28.12.1965; (b) 29.12.1965. Locul nașterii: (a) Bashali, Masisi, RDC [se referă la data nașterii (a)], (b) Goma, RDC [se referă la data nașterii (b), (c) Uvira]. Cetățenia: congoleză. Alte informații: (a) din iunie 2011, locuiește în Gisenyi, Rwanda; (b) proprietar/director al societăților Compagnie Aérienne des Grands Lacs și Great Lakes Business Company. Data desemnării menționată la articolul 5 alineatul (1) litera (b): 10.11.2005.

9. Sylvestre Mudacumura [alias (a) Radja; (b) Mupenzi Bernard; (c) general-maior Mupenzi; (d) general Mudacumura]. Funcția: (a) comandant militar al FDLR-FOCA; (b) prim-vicepreședinte politic și lider al Înaltului Comandament FOCA. Cetățenia: ruandeză. Alte informații: din iunie 2011, se află în pădurea Kikoma, lângă Bogoyi, Walikale, Kivu de Nord. Data desemnării menționată la articolul 5 alineatul (1) litera (b): 10.11.2005.

10. Leodomir Mugaragu [alias: (a) Manzi Leon; (b) Leo Manzi]. Data nașterii: (a) 1954; (b) 1953. Locul nașterii: (a) Kigali, Rwanda, (b) Rushashi (Provincia de Nord), Rwanda. Funcția: șef al Statului-Major General al FDLR/FOCA, responsabil de administrație. Alte informații: (a) conform unor surse publice și rapoarte oficiale, Leodomir Mugaragu este șeful Statului-Major General al Forces Combattantes Abucunguzi/Forțelor Combatante pentru Eliberarea Rwandei (FOCA), aripa armată a FDLR; (b) conform informațiilor oficiale, Mugaragu are experiență în domeniul planificării operațiunilor militare ale FDLR în estul RDC; (c) din iunie 2011, se află la Cartierul General al FDLR din pădurea Kikoma, Bogoyi, Walikale, Kivu de Nord. Data desemnării menționată la articolul 5 alineatul (1) litera (b): 23.12.2010.

11. Leopold Mujyambere [alias (a) Musenyeri; (b) Achille; (c) fratele Petrus Ibrahim]. Data nașterii: (a) 17.3.1962, (b) 1966 (estimativ). Locul nașterii: Kigali, Rwanda. Cetățenia: ruandeză. Alte informații: (a) din iunie 2011, comandant al sectorului operațional Kivu de Sud, în prezent numit „Amazon”, al FDLR-FOCA; (b) se află la Nyakaleke (la sud-est de Mwenga, Kivu de Sud). Data desemnării menționată la articolul 5 alineatul (1) litera (b): 21.3.2009.

12. Ignace Murwanashyaka (alias Ignace). Titlu: dr. Data nașterii: 14.5.1963. Locul nașterii: (a) Butera, Rwanda; (b) Ngoma, Butare, Rwanda. Cetățenia: ruandeză. Alte informații: (a) președinte al FDLR și comandant suprem al forțelor armate ale FDLR; (b) arestat de autoritățile germane, la 17 noiembrie 2009. Data desemnării menționată la articolul 5 alineatul (1) litera (b): 10.11.2005.

13. Straton Musoni (alias I.O. Musoni). Data nașterii: (a) 6.4.1961; (b) 4.6.1961. Locul nașterii: Mugambazi, Kigali, Rwanda. Cetățenia: ruandeză. Alte informații: (a) arestat de autoritățile germane, la 17 noiembrie 2009; (b) înlocuit din funcția de prim-vicepreședinte al FDLR. Data desemnării menționată la articolul 5 alineatul (1) litera (b): 13.4.2007.

14. Jules Mutebutsi [alias (a) Jules Mutebusi; (b) Jules Mutebuzi; (c) colonel Mutebutsi]. Locul nașterii: 1964, Minembwe, Kivu de Sud, RDC. Cetățenia: congoleză. Alte informații: (a) fost comandant militar regional adjunct al celei de-a 10-a regiuni militare a FARDC; (b) în decembrie 2007, a fost arestat de autoritățile ruandeze și de atunci trăiește într-o libertate parțială în Kigali (nu este autorizat să părăsească țara). Data desemnării menționată la articolul 5 alineatul (1) litera (b): 10.11.2005.

15. Mathieu Chui Ngudjolo (alias Cui Ngudjolo). Alte informații: (a) arestat de MONUC la Bunia, în octombrie 2003; (b) predat Curții Penale Internaționale de autoritățile Republicii Democratice Congo, la 7 februarie 2008. Data desemnării menționată la articolul 5 alineatul (1) litera (b): 10.11.2005.

16. Floribert Ngabu Njabu [alias (a) Floribert Njabu; (b) Floribert Ndjabu; (c) Floribert Ngabu; (d) Ndjabu]. Alte informații: (a) președinte al FNI; (b) sub arest la domiciliu în Kinshasa, din martie 2005; (c) transferat la Haga, la 27 martie 2011, pentru a depune mărturie în cadrul proceselor CPI. Data desemnării menționată la articolul 5 alineatul (1) litera (b): 10.11.2005.

17. Laurent Nkunda [alias (a) Laurent Nkunda Bwatare; (b) Laurent Nkundabatware; (c) Laurent Nkunda Mahoro Batware; (d) Laurent Nkunda Batware; (e) general Nkunda; (f) Nkunda Mihigo Laurent; (g) președinte; (h) Papa Six]. Data nașterii: (a) 6.2.1967; (b) 2.2.1967. Locul nașterii: Kivu de Nord/Rutshuru, RDC [se referă la data nașterii (a)]. Cetățenia: congoleză. Alte informații: (a) fost general al RCD-G; (b) fondator, Congresul Național pentru Apărarea Poporului, 2006; (c) membru de rang înalt, Adunarea pentru Democrație în Congo – Goma (RCD-G), 1998-2006; (d) ofițer al Frontului Patriotic Ruandez (RPF), 1992-1998; (e) arestat de autoritățile ruandeze în Rwanda în ianuarie 2009 și înlocuit în funcția de comandant al CNDP; (f) se află în arest la domiciliu la Kigali. Data desemnării menționată la articolul 5 alineatul (1) litera (b): 10.11.2005.

18. Félicien Nsanzubukire (alias Fred Irakeza). Funcția: comandantul primului batalion al FDLR-FOCA (stabilit în zona Uvira-Sange din Kivu de Sud). Data nașterii: 1967. Locul nașterii: Murama, Kinyinya, Rubungo, Kigali, Rwanda. Cetățenia: ruandeză. Alte informații: (a) membru al FDLR cel puțin din 1994, desfășurându-și activitatea în estul RDC, din octombrie 1998; (b) din iunie 2011 stabilit în Magunda, teritoriul Mwenga, Kivu de Sud. Data desemnării menționată la articolul 5 alineatul (1) litera (b): 23.12.2010.

19. Pacifique Ntawunguka [alias (a) colonel Omega; (b) Nzeri; (c) Israel; (d) Pacifique Ntawungula]. Funcția: comandant, sectorul operațional din Kivu de Nord „SONOKI” al FDLR-FOCA. Data nașterii: (a) 1.1.1964, (b) 1964 (estimativ). Locul nașterii: Gaseke, provincia Gisenyi, Rwanda. Cetățenia: ruandeză. Alte informații: din iunie 2011, se află la Matembe, provincia Kivu de Nord. Data desemnării menționată la articolul 5 alineatul (1) litera (b): 21.3.2009.

20. James Nyakuni. Cetățenia: ugandeză. Data desemnării menționată la articolul 5 alineatul (1) litera (b): 10.11.2005.

21. Stanislas Nzeyimana [alias (a) Deogratias Bigaruka Izabayo; (b) Bigaruka; (c) Bigurura; (d) Izabayo Deo; (e) Jules Mateso Mlamba]. Funcția: comandant adjunct al FDLR-FOCA. Data nașterii: (a) 1.1.1966; (b) 1967 (estimativ); (c) 28.8.1966. Locul nașterii: Mugusa (Butare), Rwanda. Cetățenia: ruandeză. Alte informații: din iunie 2011, se află la Mukoberwa, provincia Kivu de Nord. Data desemnării menționată la articolul 5 alineatul (1) litera (b): 21.3.2009.

22. Dieudonné Ozia Mazio [alias (a) Ozia Mazio; (b) Omari; (c) dl Omari]. Funcția: președinte al FEC în teritoriul Aru. Data nașterii: 6.6.1949. Locul nașterii: Ariwara, RDC. Cetățenia: congoleză. Alte informații: se crede că a decedat în Ariwara, la 23 September 2008. Data desemnării menționată la articolul 5 alineatul (1) litera (b): 10.11.2005.

23. Bosco Taganda [alias (a) Bosco Ntaganda; (b) Bosco Ntagenda; (c) general Taganda; (d) Lydia; (e) Terminator; (f) Tango; (g) Tango Romeo; (h) maior]. Titlu: general de brigadă. Funcția: comandant adjunct de facto al operațiunilor ulterioare anti-FDLR „Umoja Wetu”, „Kimia II” și „Amani Leo” în Kivu de Nord și Kivu de Sud (din ianuarie 2009). Cetățenia: congoleză. Data nașterii: (a) 1973, (b) 1974. Locul nașterii: Bigogwe, Rwanda. Alte informații: (a) în copilărie s-a mutat în Nyamitaba, teritoriul Masisi, Kivu de Nord; (b) din iunie 2011, locuiește în Goma și este proprietarul unor ferme de mari dimensiuni în zona Ngungu, teritoriul Masisi, Kivu de Nord; (c) a fost numit general de brigadă al FARDC prin decret prezidențial la11 decembrie 2004, ca urmare a acordurilor de pace de la Ituri; (d) fost șef al Statului-Major General al CNDP, a devenit comandant militar al CNDP de la arestarea lui Laurent Nkunda în ianuarie 2009; (e) comandant militar al UPC/L; (f) șef al Statului-Major General al CNDP. Data desemnării menționată la articolul 5 alineatul (1) litera (b): 10.11.2005.

24. Innocent Zimurinda (alias Zimulinda). Titlu: locotenent-colonel. Data nașterii: (a) 1.9.1972; (b) 1975. Locul nașterii: Ngungu, teritoriul Masisi, Provincia Kivu de Nord, RDC. Titlu: colonel. Cetățenia: congoleză. Alte informații: (a) în 2009, încorporat în FARDC ca locotenent-colonel, comandant de brigadă în cadrul operațiunilor Kimia II ale FARDC, stabilit în zona Ngungu; (b) în iulie 2009 a fost promovat la gradul de colonel și a devenit comandant de sector al FARDC în Ngungu, iar ulterior în Kitchanga, în cadrul operațiunilor Kimia II și Amani Leo ale FARDC; (c) cu toate că nu a fost inclus în ordonanța prezidențială a RDC din 31 decembrie 2010 care numea ofițerii de rang înalt din cadrul FARDC, și-a menținut de facto poziția de comandă a celui de al 22-lea sector al FARDC în Kitchanga și poartă noua uniformă și noul grad FARDC. Data desemnării menționată la articolul 5 alineatul (1) litera (b): 23.12.2010.

▼M11

25. Jamil Mukulu [alias (a) profesor Musharaf, (b) Steven Alirabaki, (c) David Kyagulanyi (d) Musezi Talengelanimiro (e) Mzee Tutu (f) Abdullah Junjuaka (g) Alilabaki Kyagulanyi, (h) Hussein Muhammad (i) Nicolas Luumu (j) Talengelanimiro.] Data nașterii: (a) 1965 (b) 1 ianuarie 1964. Locul nașterii: satul Ntoke, subcomitatul Ntenjeru, districtul Kayunga, Uganda. Funcția: (a) șeful Forțelor Democratice Aliate (ADF), (b) comandant în cadrul Forțelor Democratice Aliate. Cetățenia: ugandeză. Alte informații: Conform unor surse publice și rapoartelor oficiale, inclusiv conform rapoartelor grupului de experți al Comitetul pentru sancțiuni al CSONU privind RDC, Jamil Mukulu este conducătorul militar al Forțelor Democratice Aliate (ADF), un grup armat străin care acționează pe teritoriul RDC, împiedicând dezarmarea și repatrierea voluntară sau reinstalarea combatanților ADF, astfel cum se indică la alineatul (4) litera (b) din Rezoluția 1857 (2008). Conform raportului Grupului de experți al Comitetului pentru sancțiuni al CSONU privind RDC, Jamil Mukulu a asigurat conducerea ADF și a oferit sprijin material acestui grup armat care desfășoară operațiuni pe teritoriul RDC. Conform mai multor surse, inclusiv conform rapoartelor Grupului de experți al Comitetului pentru sancțiuni al CSONU privind RDC, Jamil Mukuli a continuat, de asemenea, să exercite influență asupra politicilor, a oferit finanțare și a condus și a controlat în mod direct activitățile forțelor ADF pe teren, inclusiv supraveghind legăturile cu rețelele teroriste internaționale. Data desemnării menționată la articolul 5 alineatul (1) litera (b): 12.10.2011.

26. Ntabo Ntaberi Sheka. Data nașterii: 4 aprilie 1976. Locul nașterii: teritoriul Walikale, Republica Democratică Congo. Funcția: comandant șef, Nduma Defence of Congo, gruparea Mayi Mayi Sheka. Cetățenia: congoleză. Alte informații: Ntabo Ntaberi Sheka, comandantul șef al ramurii politice a grupării Mayi Mayi Sheka, este conducătorul politic al unei grupări armate congoleze care împiedică dezarmarea, demobilizarea sau reintegrarea combatanților. Gruparea Mayi Mayi Skeka este o grupare milițienească cu sediul în Congo, ale cărei baze se află pe teritoriul Walikale, în estul RDC. Gruparea Mayi Mayi Sheka a condus atacuri asupra minelor din estul RDC preluând controlul asupra minelor Bisiye și extorcând populația locală. Ntabo Ntaberi Sheka a săvârșit și numeroase încălcări ale dreptului internațional, ale căror victime au fost copii. Ntabo Ntaberi Sheka a planificat și a comandat o serie de atacuri pe teritoriul Walikale, în perioada 30 iulie-2 august 2010, pentru a pedepsi populațiile locale acuzate de a fi colaborat cu forțele guvernamentale congoleze. În timpul atacurilor respective, copiii au fost victime ale violurilor și răpirilor și au fost supuși la muncă forțată și la tratamente crude, inumane sau degradante. Gruparea milițienească Mayi Mayi Sheka recrutează, de asemenea, cu forța băieți și, în urma campaniilor de recrutare, a înrolat copii în rândurile sale. Data desemnării menționată la articolul 5 alineatul (1) litera (b): 28.11.2011.

▼M10

B. PERSOANE JURIDICE, ENTITĂȚI ȘI ORGANISME

1. Butembo Airlines (alias BAL). Adresă: Butembo, RDC. Alte informații: din decembrie 2008, BAL nu mai deține licență de zbor în RDC. Data desemnării menționată la articolul 5 alineatul (1) litera (b): 13.4.2007.

2. Congomet Trading House. Adresă: Butembo, Kivu de Nord, RDC. Alte informații: (a) nu își mai desfășoară activitatea în calitate de comerciant de aur în Butembo, Kivu de Nord; (b) enumerat anterior sub denumirea de CONGOCOM. Data desemnării menționată la articolul 5 alineatul (1) litera (b): 13.4.2007.

3. Compagnie Aérienne des Grands Lacs (CAGL), [alias Great Lakes Business Company (GLBC)]. Adresă: (a) CAGL: avenue Président Mobutu, Goma, RDC (CAGL are un sediu și în Gisenyi, Rwanda); (b) GLBC: PO Box 315, Goma, RDC (GLBC are un sediu și în Gisenyi, Rwanda). Data desemnării menționată la articolul 5 alineatul (1) litera (b): 13.4.2007.

4. Machanga Ltd. Adresa: Kampala, Uganda. Alte informații: (a) societate exportatoare de aur (directori: dl Rajendra Kumar Vaya și dl Hirendra M. Vaya); (b) în 2010, activele aparținând lui Machanga, deținute în contul Emirates Gold, au fost înghețate de Banca Nova Scotia Mocatta (Regatul Unit). Data desemnării menționată la articolul 5 alineatul (1) litera (b): 13.4.2007.

5. Tous Pour la Paix et le Développement (alias TPD). Adresă: Goma, Kivu de Nord, RDC. Alte informații: (a) TPD este o organizație neguvernamentală; (b) Goma, cu comitete provinciale în Kivu de Sud, Kasai Occidental, Kasai Oriental și Maniema; (c) în mod oficial și-a suspendat toate activitățile din 2008; (d) în practică, din iunie 2011, birourile TPD sunt deschise și implicate în cazuri referitoare la reîntoarcerea persoanelor strămutate în interiorul țării, inițiative privind concilierea la nivelul comunității, soluționarea disputelor privind terenurile etc. Data desemnării menționată la articolul 5 alineatul (1) litera (b): 10.11.2005.

6. Uganda Commercial Impex (UCI) Ltd. Adresă: (a) Kajoka Street, Kisemente, Kampala, Uganda, (b) PO Box 22709, Kampala, Uganda. Alte informații: (a) societate exportatoare de aur (foști directori: dl Kunal Lodhia și dl J.V. Lodhia); (b) în ianuarie 2011, autoritățile ugandeze au notificat comitetul cu privire la faptul că, în urma unei scutiri privind holdingurile sale financiare, Emirates Gold a plătit datoria UCI către Crane Bank Kampala, ceea ce a condus la închiderea definitivă a conturilor sale. Data desemnării menționată la articolul 5 alineatul (1) litera (b): 13.4.2007.

▼B









ANEXA II

Lista autorităților competente menționate la articolele 3, 4, 5 și 6

BELGIA

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

BULGARIA

Министерство на финансите

ул. „Г.С. Раковски” № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 „G.S. Rakovsky” street

Sofia 1000

Tel.: (359-2) 985 91

Fax: (359-2) 988 1207

E-mail: feedback@minfin.bg

▼B

REPUBLICA CEHĂ

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

DANEMARCA

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

GERMANIA

Concerning freezing of funds:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Concerning technical assistance:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

ESTONIA

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

GRECIA

A. Freezing of Assets

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Import-Export restrictions

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

SPANIA

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

FRANȚA

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

IRLANDA

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ITALIA

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

CIPRU

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

LETONIA

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

LITUANIA

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

LUXEMBURG

Ministère des Affaires étrangères et de l'Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

UNGARIA

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (in view of Article 4)

Hungarian Trade Licencing Office

Margit krt.85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt.85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

ȚĂRILE DE JOS

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

AUSTRIA

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

POLONIA

Main authority:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Coordinating authority:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

PORTUGALIA

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

ROMÂNIA

Ministerul Afacerilor Externe

Aleea Alexandru, nr. 31

Sectorul 1, București

Tel: +40 21 319 2183

Fax: +40 21 319 2226

e-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: +40 21 319 9743

Fax: +40 21 312 1630

e-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel: +40 21 231 0262

Fax: +40 21 312 0513

▼B

SLOVENIA

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

SLOVACIA

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

FINLANDA

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

SUEDIA

Articles 3 and 4:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

Articles 5 and 6:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

REGATUL UNIT

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

COMUNITATEA EUROPEANĂ

European Commission

DG External Relations

Directorate A: Common Foreign and Security Policy (CFSP) and European Security and Defence Policy (ESDP): Commission Coordination and contribution

Unit A 2: Legal and institutional matters, CFSP Joint Actions, Sanctions, Kimberley Process

Tel. (32-2) 295 55 85

Fax (32-2) 296 75 63